Ferrari SF15-T
Ferrari SF15-T – 2015 m. sezone naudotas Formulės 1 ekipos Scuderia Ferrari automobilis. Jis buvo pristatytas 2015 m. sausio 30 d. Šį modelį vairavo komandos lenktynininkai Sebastian Vettel ir Kimi Raikkonen. S. Vettel savo vairuojamą automobilį pavadino „Ievos“ vardu. Komandos lenktynininkai su šiuo automobiliu pelnė 428 taškus ir užėmė antrąją vietą komandų įskaitoje. S. Vettel sezone pelnė tris pergales bei dar 10 kartų finišavo ant podiumo, o K. Raikkonen pasiekė 3 finišus ant podiumo. Po šio modelio 2016 m. sezonui ekipa naudojo Ferrari SF16-H modelį.